題玉泉
作者：釋道濟
朝代：宋

paragraphs: 千章老木冷涵秋，今日重來話舊游。
一池寒水浸虛碧，清光瑩澈凝不流。
中有神龍隠頭角，爲雨爲霖滋旱涸。
聖主垂衣風雨調，龍亦安眠在丘壑。
人來初不覩真龍，但見金鯽浮沈中。
昂頭擺尾得其所，我疑便是池中龍。
殷勤一語龍聽取，汝以何緣墮龍伍。
良由一念嗔所生，畢竟難逃鱗甲苦。
驀然直下便回光，願力資深福寰宇。